LidanRubinov/Halacha-QA huggingface dataset:
שאלה: בכל יום פיגוע: כיצד אנו אומרים עם ישראל חי בתקופה כזו איפה החיות שלנו כשכל יום יש פיגוע ועוד אנשים נרצחים?
תשובה: נצח ישראל לא נשפט בכל יום כואב, גם כאשר עוברים עלינו אירועים קשים של פציעה ורצח יהודים. אין להקל ראש בשום נפגע וחלל הי"ד, אבל כאשר אומרים: "עם ישראל חי", צריך לחשוב במושגים של עם. נזכר מה עבר על עמנו רק לפני 70 שנה, כאשר בכל יום(!) הושמדו אלפי יהודים. נזכר מה עבר עלינו בארץ לפני 70 שנה, ביטחוננו היה תלוי ברצונם הטוב של קצינים בריטים. שלא לדבר על תקופות מלפני 100 שנה ויותר כאשר בארץ הזו שלטו תורכים, בעולם היינו למשיסה בפוגרומים, פרעות, רדיפות והשפלות. אחרי אלפיים שנות גלות ואבדן ריבונות בארץ, זכינו להתהלך קוממיות בארצנו. אין לך ביטוי מדויק יותר לכך ש"עם ישראל חי". אוי לנו אם בכל רגע קשה נשכח את המתנה הנפלאה שדורנו זכה לה. אכן שפיכות דמים, כמו כל פורענות, מחייבת חשבון נפש ותיקון: "על אלו מתריעין בכל מקום. ועל חיה רעה ועל החרב  מתריעין עליהן מיד." (משנה תענית ג  ב). השאלה היא מה נכון וחשוב לתקן בעם ישראל בעת הזאת כדי להמשיך לזכות בברכת ד  עלינו. מה מתוך כך עלינו לפעול באופן נמרץ ביותר בתוכינו פנימה: בבית, ביישוב, בחברה, בקהילה ובציבור שלנו.
שאלה: כבד ולבבות: וחזקים וברוכים תהיו! שאלתי כזאת: לפי דעת הספרדים,מכשירים כבד ולבבות ע"י צלייה בלבד?ללא הדחה חיתוך מליחה צליה והדחה?
שאלה: דג חרב: האם דג חרב כשר?
תשובה: נשפך הרבה מאד דיו על הסוגיא הזאת. עד לפני כ60 שנה היה מקובל שדג זה כשר. עיין בדרכי תשובה יור"ד סימן פ"ג בס"ק כ"ו שמסכם שם את הסוגיא ומתיר. אולם בשנים האחרונות מקובל אצל הפוסקים לאסור את דג החרב כי לא מוצאים בו קשקשים. ויתכן שאין סתירה בין מה שהיה נהוג למה שנהוג היום כי אולי זה לא אותו דג. היום נעשים מחקרים על הדג שהוא מקובל היום בשם "דג חרב" ואולי בסוף יתירו אותו בגלל שהיו לו קשקשים בשלב אחד בחיים או שהוא משאיר אותם כשהוא יוצא מהמים.
שאלה: דבש של   דרומה  : קנינו ב"אושר עד" דבש של חברת "דרומה" עם ציון הכשר של בד"ץ העדה החרדית, אבל ללא ציון כשרות של הרבנות המקומית. מה דין המוצר?
תשובה: מבחינת חוק הונאה בכשרות זה לא תקין. אולם יתכן שנפלה טעות בהדפסה וכו, או שיש חשש לזיוף ולכן יש להתקשר ל"עדה חרדית" ולבדוק אם יש להם הכשר על המוצר הזה. 026700200
שאלה: גילוח: לכבוד הרב שליט"א: 1. האם מותר להתגלח במכונת גילוח בהכשר מכון צומת? 2. יש לי הרבה שיער בישבן וזה מאוד מפריע, האם אפשר לגלחו?
תשובה: מותר.כמדומני שצומת הפסיקו לתת הכשר 2.אפשר
שאלה: פסוקים לשמות: אני מבקש לדעת פסוקים מהתורה שמתחילים באות ר ומסתיימים באות ל. לשם רפאל.
תשובה: לשואל חפש כאן - הפסוק המקובל לרפאל: "ראו עתה כי אני אני הוא ואין א-להים עמדי אני אמית ואחיה מחצתי ואני ארפא ואין מידי מציל" (דברים לב לט) אפי קיציס
שאלה: איך לחזור לחצאית וכסוי ראש?: יש לי שאלה שאשמח אם תענה לי אני עד לפני כמה שניים הייתי במידרשה בירושלים ועזבתי מאז ירדתי מהדת אני עדיין שומרת שבת אבל לא שמה חצאיות כיסוי ראש וכאלה כבר כמה זמן אני חולמת חלומות מפחידים שקורה לי משהו או למשפחה שלי ופתאום השבוע חברה שלי שלחה לי הודעה שהיא חלמה עלי שאני באה אליה אם הילד שלי ואומרת לה לישמור עלי ושאני מפחדת ואני מתחילה לבכות אני מרגישה שזה חלומות שלי סתם באו אלי אני מרגישה שהקב"ה מנסה להזהיר אותי אני ממש מפחדת במיוחד גם עכשיו שאני שמעתי שהולך להיות מלחמה שרק מי שמתחזק ניתן אני ממש רוצה להתחזק אני יודעת מה זה הדת וכמה היא טובה הבעיה שאני מפחדת שיצחקו עלי שפתאום יראו אותי ככה וגם מפחדת מהתגובה של ההורים שלי אני ממש מבולבלת ולא יודעת מה לעשות אשמח שתענה לי
תשובה: את חזקה ואמיצה, ויודעת מה הדבר הנכון לעשות. לבשי חצאית וכסוי ראש, וצאי כך בפני כולן. החשש שלך הוא דמיון, כשאת נאמנת לעצמך ולד  ומתלבשת בהתאם יעריכו אותך. גם אם ברגעים הראשונים מישהו יתפלא או יצחק, המבוכה היא שלו ולא שלך. הקרובים אלייך באמת יכבדו את החלטתך בע"ה. תוכלי להסביר לאנשים הקרובים לך בשיחת הכנה קצרה את החלטתך כך שלא יתפלאו לראות זאת. לא לפחד, לבטוח בלב הישר שלך. בהצלחה
שאלה: נסיונות: לכבוד הרב שליט"א בזמן האחרון יש לי הרבה נסיונןת בקדושה (הסתכלות באינטרנט, סרטונים וכדו בדברים לא צנועים כגון משכבי אישה, תמונות לא צנועות בכלל וכו ) ואני מרגיש כבר שהקב"ה לא אוהב אותי. איך אוכל להתגבר על נסיונות אלו ולחזור בתשובה שלמה?
תשובה: הסדר הנכון הוא לחזור בתשובה, ואחר כך להתגבר. דהיינו בכל נפילה יש לעשות מיד תשובה בכובד ראש, לעקור את החטא מהנפש ולקבל על עצמך בתמימות שלא לשוב לכך. אם היצר ישוב אחר כך, תיאבק בו על מנת לנצח. אם הכריע אותך חלילה, עשה תשובה וקום שוב למלחמה. הקב"ה מכיר לא רק את כשלונותיך אלא גם את הפעמים שאתה מסיט את העיניים מלהביט בנשים, ויודע את יסוריך ונסיונותיך לחדול. הוא אוהב אותך, ושונא חלק ממעשיך, וכך גם אתה צריך להרגיש ביחס לעצמך. בהצלחה במלחמה
שאלה: הכשר: רציתי לשאול אם אתם מכירים כשרות בשם נחלת יצחק יש את הכשרות הזו על גבינות שמגיעות מצרפת האם אפשר לסמוך עליהם ומה רמת הכשרות שלהם כמו רבנות או יותר או פחות מזה
שאלה: סכות ושמחת תורה: לכב הרב, ברצוני לשאול 3 שאלות בדבר ארבעת המינים ושמחת תורה: 1. אני נוהג מדי שנה לשמור בימי חג הסכות את הלולב (שמאוגד עם ההדסים והערבות) בתוך קנקנן מים, וזאת כדי לשמור כמה שיותר על טריות ההערבות. רציתי לשאול האם ביום טוב ראשון שאני חוזר הביתה מתפילת שחרית, האם אני יכול לשים את הלולב בתוך המים או שזו מלאכה אסורה? 2. בשמחת תורה, כמה פעמים נהוג חייב האדם להשתתף בהקפות שמחה תורה? רק פעם אחת בערבית? גם בשחרית וגם במנחה? 3. בהקפות, שמסתובבים עם ספרי התורה מסביב לתיבה בה מונח ספר תורה, האם אני חייב להתלוות ולהסתובב גם אני איתם או שאין צורך ודי בכך שספרי התורה מסתובבים? וכן האם חייב לעשות לפחות הקפה אחת עם ספר תורה? מראש!
תשובה: 1. צריך להשתדל לשמור את ההדסים והערבות בטריותם, ולשם כך היו שומרים אותם במים. וכן מבואר במשנה (סוכה מב, א), שביום טוב מותר להחזיר את הלולב עם ההדסים והערבות לתוך כלי המים שהיו בו לפני כן, ואף מותר להוסיף מים לכלי. אבל אסרו חכמים להחליף ביום טוב את המים שבכלי או לקחת כלי חדש ולמלאו במים לצורך זה, מפני שזו טרחה שנראית כפעולה של תיקון כלי, שעל ידי כך המינים מתקיימים (שו"ע תרנד, א). מתוך 2. מצאתי בתשובה של הרב שמואל אליהו: "והאר"י היה זהיר מאוד להקיף אחרי ספר התורה או לפניו, ולרקד ולשורר לפניו בכל יכולתו.( כה"ח תרסט ס"ק ל בשם שער הכוונות דרושי חג הסוכות, הקדמה, קד א ). מכאן שיש עניין ללוות את הספרים בכל ההקפות שנעשות בבית הכנסת. זו לא הלכה מחייבת אלא מנהג ראוי.
שאלה: סיר בשרי שבושל בו בטעות חלבי: יש לי סיר בשרי, משהו בטעות בישל בו גבינה. א: לא ידעתי שבושל בו חלבי, ובעלי בישל רוטב פרווה בתוך הסיר, ובלי ידיעתי שפכתי מעל קציצות בשר.האם לזרוק את הקציצות? ב: מה צריך לעשות בכדי להכשיר את הסיר? אפ אפשר בכלל להכשיר. ושבת
תשובה: לשואלת א. לא כתבת בשאלה כמה זמן עבר בין בישול הבשר האחרון, לבין בישול הגבינה, וכן בין בישול הגבינה לבישול הרוטב הפרווה. בכל אופן, את הקציצות אין צורך לזרוק, ומותר לאוכלן. ב. את הסיר צריך בכל מקרה להכשיר ע"י הגעלה. (אם זה לא ברור, תשאלי שוב) אפי קיציס
שאלה: כשרות חסה של י.ק.ל עלי ירק קטיף: במכולת בקדומים מוכרים חסה של חברת י.ק.ל עלי ירק קטיף חברה זו לא מופיעה ברשימות של המעבדה הארצית לבדיקת ירקות עלים טריים, של הרבנות הראשית האם ידוע משהו על הכשרות של חסה זו בהשגחת הרב יעקב אביטן
שאלה: שאלות עקב המצב: לכבוד הרב עקב המצב של ריבוי הדקירות ברחבי הארץ, יש לי מספר שאלות: האם מותר לקיים יחסים למרות שזאת שעת צרה? האם מותר לקחת פלאפונים לבתי הכנסת? האם צריך להוסיף משהו בתפילות? האם מותר לשיר שירי שבת? בברכת שבת ושלוה אביה
תשובה: א.מותר ללא חשש ב.אסור, אך אפשר להשאיר מכשיר דלוק אחד בבית הכנסת על כסא ג.הרה"ר הורתה להוסיף בפתיחת ההיכל מזמורים קכא, קל ד.אשרינו שיש לנו מדינה וצבא, ואיך לא נשיר לד?
שאלה: צרכי רבים ומדיח בשבת: הרב! שי שאלות שלא קשורות אחת לשניה- 1. גזלתי בעבר, ואין לי יכולת לזהות את הבעלים של הגזילה. הבנתי שאני צריך לתרום את שווי הגזילה לצרכי רבים. האם הרב יכול לפרט דוגמאות לדבר שנחשב כצרכי רבים? לאן הרב ממליץ לתרום? 2. מה דין הכנסת כלים למדיח כלים בשבת כאשר לא יהיה עוד שימוש בכלים אלה בשבת? מה לעשות אם אימי מבקשת?
תשובה: א.יד שרה, מערת המכפלה, או כל דבר שהוא לצורך רבים ב.אם המדיח מתאים לשבת וע"י שעון, מותר להניח בו כלים לשטיפה אם הם נצרכים לשבת, או שמציאות כלים מלוכלכים מפריעה לכם בשבת בשל זבובים וחיידקים וכד
שאלה: חשמל בשבת ויום טוב - למה זאת אסור?: מדוע אסור לעשות שימוש בחשמל בשבת? בהנחה שמהות השימוש אינו הגדר מלאכה אסורה. לגזור שאסור לעשות שימוש מחשמל בגלל שאסור להדליק אש זה לא נכון כי הדלקת אש זה תופעה אחרת לגמרי מחשמל. מהיכן האיסור לעשות שימוש בחשמל? האם הרבנות פנתה לחוקרי פיזיקה והנדסת חשמל ובדקה מולם מה מהות הפעולה? אשמח לתשובה רצינית ואם אתה לא יודע וסתם אומר מה שנהוג עדיף לא לענות ולהגיד לי שאתה לא יודע ו
תשובה: לשואל קודם כל, נכבד את "הרבנים". בד"כ כאשר רב נשאל שאלה הוא מתייחס אליה ברצינות, מברר את הענין, ואח"כ הוא עונה. נושא כמו חשמל שכבר קיים שנים רבות, נידון באריכות בספרים רבים. הנושא נלמד לעומקו, תוך התייעצות עם מי שצריך, ואח"כ בא הדיון ההלכתי. נחלק את הדיון לשני סוגי מכשירים חשמליים: מכשיר שיש בו חוט להט, ומכשירים שאין בהם חוט להט (מאוורר) 1. מכשירים שיש בהם חוט להט. מתכת שמגיעה לחום גבוה, עד שהיא פולטת אור או חום, למרות שאין כאן להבות שמרקדות, נחשבת בהלכה ל"אש". (בלשון הגמרא "גחלת של מתכת"). זו אינה "גזרה" של חכמי דורנו. כבר בגמרא התייחסו אל חימומה כאל הבערה מן התורה, וצינונה נחשב כיבוי. לכן הפעלת תנור חשמלי לסוגיו, אסור מן התורה מאב מלאכה "מבעיר". הנורות הישנות שהיה בהם חוט להט, גם הם היו אסורות מטעם זה. בנורות פלורסנט יש דעות שונות כיון שהן מתחממות. בנורות "לד" מקובל לרוב הדעות שהאיסור אינו מטעם מבעיר. 2. מכשירים שאין בהם חוט להט. במכשירים אלה נחלקו הפוסקים. יש שאמרו שהדלקתם אסורה מן התורה מטעם "בונה" או "מכה בפטיש". לפי דעה זאת, הדלקת מכשיר חשמלי כאילו מעבירה אותו ממצב שהוא "מת" למצב "חיים". כלומר עד עכשיו זה היה גוש פלסטיק ומתכת, ועכשיו הוא הפך למכשירחי ופועל. אמנם אין זו הגדרה מדעית אבל לפי דעה זאת, חיבור מכשיר לחשמל והפעלתו היא כמו גמר בניית המכשיר, ולכן דעה זאת אוסרת את הפעלת המכשיר מן התורה. דעות אחרות חלקו על כך. הם אמרו שהמכשיר נשאר אותו דבר אלא שכעת החל לפעול, אבל זה לא בניה של דבר חדש. לפי דעות אלה, טעם האיסור הוא איסור "מוליד". יש בהלכה איסור "מוליד", כלומר ליצור משהו שלא היה בפועל קודם. למשל להמיס קרח ולגרום "להופעת" נוזל. אמנם הקרח היה כאן אבל הנוזל הוא דבר חדש. ובגמרא יש איסור על "הולדת" ריח, כלומר להתיז בושם על בד. אמנם הבושם היה קיים, והבד היה כאן, אבל פעולה זאת נאסרה בגמרא משום "מוליד". יש כאן איסור דרבנן, כיון שזה דומה ליצירה חדשה. ללפי דעה זאת, כל הפעלת מכשיר חשמלי שאין בו חוט להט, אסורה מדרבנן. לכך יש להוסיף דין מיוחד שנקרא "עובדין דחול". יש לנו דין כללי בשבת, שעלינו להקפיד להמנע ממעשים שיתנו לשבת אוירה של חול. איסור זה אמנם אינו מוגדר, אבל הוא חשוב ביותר. הוא זה ששומר על צביונה של השבת, שהרי בלעדיו עלולה השבת ליהפך לחול, גם אם מקפידים על ההלכות. הוא נתון לדעת חכמי הדור לדעת מה נותן אוירה של חול ומה לא. כך למשל לא תמצא רב שיתיר להדליק טלויזיה עם שעון שבת בשביל לראות סרט, אבל מותר לחבר אור, פלטה או מזגן לשעון שבת. אסכם - מכל הנ"ל יוצא שכולם מסכימים שהפעלת חשמל אסורה בשבת, אם כי יש מחלוקת על מקור האיסור וחומרתו. אפי קיציס
שאלה: לדחות טבילה: בעלי ואני גרים בלוס אנג לס ושלושה ימים לפני הטבילה שלי אני טסה לבד לניו יורק לשבוע. (בעלי נשאר בLA) רציתי לדעת אם אני יכולה לחכות עם הטבילה עד שאחזור מניו יורק? אשמח לקבל תשובה, ש.
תשובה: הואיל ובעלך לא נמצא אתך בניו יורק את יכולה לדחות. להלן דברים מפורטים: א. אישה שבעלה בעיר, מצווה שתטבול בזמנה. אין זו חובה גמורה אלא הנהגה ראויה, כיוון שנפסק להלכה שטבילה בזמנה אינה מצווה. לכן במקרים חריגים, כשיש הסכמה מלאה של שני בני הזוג, מותר לדחות את הטבילה, בעיקר לזוגות שכבר קיימו מצוות פרייה ורבייה. זאת כדי לאפשר טבילה מתוך נחת ושמחה ולא מתוך תחושת לחץ. ב. אישה שאין בעלה נמצא בעיר והגיע זמן טבילתה לטהרה, אם יש סיכוי כלשהו, אפילו סיכוי קטן, שבעלה יגיע בכל זאת   תטבול. אך במקרה כזה לא תטבול בשבת. מתוך
שאלה: קידושי צחוק באמצעות מזון: יש לי שאלה קצת מוזרה. לפני מספר ימים ישבנו כמה חברים מהעבודה לאכול ארוחת צהריים, כאשר את הארוחה קנה מכספו אחד מהם (נשוי), וכתגובה לדבר שאמרתי אמר כהלצה "הרי את מקודשת לי". האם דבר זה נחשב כקידושין באמצעות המזון שקנה (יש לציין שקנה לכולנו), אני עצמי נשואה גם כן, וכמובן שלא הייתה כל כוונה לקידושין מצד שני הצדדים אלא הדבר נאמר כהלצה ואף איני בטוחה שאמר זאת אלי באופן אישי, אך אני חוששת ומוטרדת מאוד.
תשובה: לשואלת אענה תחילה באופן כללי, ואח"כ אגע במקרה שלך. א. קידושין באמצעות מזון נחשבים קידושין. כלומר אם איש אומר לאשה הרי את מקודשת לי בפרי זה, זה נחשב קידושין. אמנם לפעמים זה נאמר בהלצה, אבל אלו דברים שבלב. כלומר אנו איננו יודעים מה בליבו של האדם, אם הוא רציני או מתבדח. אנו יודעים רק מה הוא עושה. לכן, בשביל שנאמר שכוונתם לא היתה רצינית אלא "הלצה", צריך הוכחה ברורה במעשיהם. לכן אסור להתבדח בעניינים כאלה. אמנם יש לכך פרטים רבים, למשל אם יש עדים ומה בדיוק הם ראו וכד. וכן יש לברר מה הוא אמר, שהרי הוא צריך לומר "הרי את מקודשת לי" במשהו מסויים, בטבעת, בפרי וכד, ולא אמירה כללית. לכן בד"כ במקרה כזה צריך לברר עם רב מה בדיוק היה, מי אמר מה ומי ראה מה. ב. במקרה שלך שאת נשואה, אין למעשה זה שום משמעות, כיון שאשה נשואה אינה יכולה להתקדש לאדם אחר. ג. אכן עניין זה אינו משחק ויש להקפיד לא להתבדח בנושאים אלה, כיון שלפעמים נוצרים מצבים בעייתיים, שגורמים סבל רב. אפי קיציס
שאלה: סדר הדורות: בבית הכנסת עיינתי בספר סדר הדורות וראיתי שהסדר הולך אדם, שת, אנוש, קינן וכו. אם כך היכן קין והבל?
תשובה: לשואל לאדם היו כמה בנים. השושלת שממנה המשיך נח, וממנו המשיכה שאר האנושות אחרי המבול, התחילה משת. הבל נרצח. קין אכן הקים שושלת ענפה, כמו ילדים נוספים של אדם שאיננו יודעים את שמם. כל אלה מתו במבול, ואיננו יודעים עליהם דבר. אפי קיציס
שאלה: בראשית י  ד: כבוד הרב בבראשית י ד מתוארת מלחמה גדולה והפסוק הזה: וישבו ויבאו אל-עין משפט, הוא קדש, ויכו, את-כל-שדה העמלקי- -וגם, את-האמרי, הישב, בחצצן תמר. השאלה האם המילה קדש היא הכוונה לקדש ברנע? שנית האם יש איזכור איפשהו במקרא שאברהם עמד בקדש ברנע ועצר צבא גדול?
תשובה: לשואל יש אומרים שקדש בפרק י"ד הוא בעבר הירדן (התרגומים מתרגמים "רקם"), ואילו קדש ברנע הוא בנגב. ויש אומרים שמדובר על אותה עיר. התיאור בספר בראשית הוא התיאור הקיים. שם לא מסופר שאברהם נלחם בקדש אלא שהוא רדף אחריהם צפונה לכיוון דן ואח"כ לכיוון דמשק. אפי קיציס
שאלה: סנדקאות בברית: לרב שרלו אני מעוניינת שהסנדק בברית של בני, שיוולד בקרוב בעז"ה בבריאות טובה, יהיה הרופא שליווה אותי לאורך הריון מורכב מאוד, הריון בסיכון. מדובר באדם שאינו שומר מצוות. ראשית לא בטוח שיגיע, אבל אם יגיע, אני מאוד רוצה לכבד אותו במשהו. האם הוא יכול להיות סנדק? והאם מתאים לשתף אותו? בברכת שבוע טוב ובשורות טובות
תשובה: ראשית, שתהיה לידה קלה ונעימה ומשמחת. מותר לכבד את הרופא להיות סנדק. בוודאי שאם הוא מילא את תפקידו נאמנה והיה לעזר ולתמיכה. בדרך כלל נהוג לכבד כסנדק או את אחד הסבים, או אדם צדיק שרוצים שהילד ילך בעקבותיו ויהיה כמוהו בכל התחומים, גם בתחומים של בין אדם לחבירו (ובזה לדברייך הרופא עומד, וגם בתחומים שבין אדם למקום. לכן את גם יכולה, ואולי זה טוב יותר, לכבד את הרופא בכיבוד אחר, כמו "מכסא של אליהו" או משהו מעין זה, ועל ידי כך לעשות את כל הדברים הטובים שבסנדקאות.
שאלה: פת שיפון: מה הברכה על פת שיפון? המוצר מכיל: קמח שיפון, שמרים ומלח. מראש!
תשובה: לשואל שיפון דינו כקמח. כלומר לחם שיפון רגיל ברכתו המוציא וברכת המזון. אפי קיציס
שאלה: תרופות: ב"ה קיבלנו המלצה מהרופא לתרופה נגד שילשול עבור בננו בן השנה. שם התרופה טסקטן (אבקה). לאחר שקנינו אותה ראינו שהיא מורכבת מג לטין טנאט. האם מותר לתת לו תרופה זו? בננו אף סבל מאי עלייה במשקל ולכן הרופא המליץ לנו על INFATRINI - מזון ייעודי על בסיס חלב. (מיוצר בהולנד ומיובא ע"י מגאפארם בע"מ, רעננה) דיברתי עם החברה המייבאת והם אמרו לי שאין להם הכשר למוצר, אך הוא מורכב מרכיבים שאין איתם בעיית כשרות. ברכיבים של המוצר ראיתי שיש בו חלב ומוצריו, שמן ממקור חד תאי, שמן טונה ועוד ועוד. האם מוצר זה מוכר לכם וידוע לכם משהו לגבי כשרותו? ולחילופין, אם אין הכשר עד כמה מותר או אסור לתת אותו לתינוק?
תשובה: יש הרבה אד מורים כאלו בשוק. ברור ש"החברה" אינה מבינה בכשרות ואין לסמוך כלל וכלל על מה שהם אומרים. הצעתי: לדבר עם הרב של קו"ח. להסביר לו את המצב הבריאותי של בניכם. הוא יכול להכריע הלכתית מה לעשות. יתכן שהוא יכול גם להציע תרופה חילופית. מה שצריך להיות ברור לכם הוא: תינוק בריא מוגדר כחולה שאין בו סכנה, אבל יתכן שהמצב שתיארתם כבר עבר למצב של ספק פקוח נפש ואז הכל מותר. הרב רוזנברג- 0506263052 אפשר לומר שנשלחתם מ"כושרות".
שאלה: לא ברור לי משהו.: כבוד הרב שמתי לב שלפעמים מתואר הקב"ה כמי שאין לו גוף ואין לו דמות הגוף, ולפעמים מתואר כבעל גוף ("והסרתי את-כפי וראית את-אחרי ופני לא יראו"). אשמח להסבר לקיום שתי הגישות וכיצד אינן סותרות זו את זו. מראש.
תשובה: לשואל יש לנו כלל - "דיברה תורה כלשון בני אדם". כלומר התורה היא אמנם אלוקית, אבל היא נכתבה בשביל שבני אדם יקראו בה. לכן היא כתובה בסגנון אנושי ובעולם דימויים שנוכל להבין ולהתחבר, ולא בלשון פילוסופית מנותקת. לכן יש בתורה דימווים רבים, שכביכול מתארים את הבורא באופן גשמי. אבל אלו דימויים בלבד. הדימויים באו לציין שיש כאן משהו מיוחד, שאם בני אדם היו מבצעים אותו הם היו מבצעים זאת באופן הגשמי המתואר. אבל ברור שאצל הקב"ה, זה לא באמת גשמי. כך למשל, כשרצתה התורה לתאר את עוצמת הנס ביציאת מצרים, היא השתמשה בביטוי "ביד חזקה". לא שבאמת יש לו יד. גדולי ישראל אכן עסקו בהסברת המשמעות הרוחנית של כל ביטוי ותיאור גשמי. אפי קיציס
שאלה: חתונה: האם לאח ואחות גויים מותר להתחתן? שהם גויים!
תשובה: גם הגויים נאסר עליהם גילוי עריות. איסור זה הוא אחד משבע מצוות בני נוח: א. אבן מן החי. ב. ברככת ה  - איסור קללה של ה. ג. גזל. ד. דינים. ה. עבודה זרה. ו. גילוי עריות. ז. שפיכות דמים. הלל
שאלה: חבילה מהדואר אשר עסקתה בוטלה והושב הכסף: הזמנו מאתר באינטרנט (CHINA BUY)טלפון נייד לפני כארבעה חודשים וחצי. המשלוח התעכב והתעכב ולפני כחודש וחצי פנינו לחברה וביקשנו לבטל את העסקה שנערכה דרך PAYPAL. בתיאום עם PAYPAL העסקה בוטלה והכסף הוחזר לנו (יש לנו הפסד כספי מביטול העיסקה בעקבות עמלת שערי המרה). במשך כל זמן העיכוב טענה החברה כי הטלפון צריך להגיע ממש עכשיו וכבר נמצא בארץ ועוד טענות שונות, דבר אשר התברר כל פעם כלא נכון. יש לציין כי בעקבות אי הגעת הטלפון זמן כה רב נגרמה לי עוגמת נפש רבה שכן היה עלי להשתמש בטלפון ישן ותקול.במהלך החודשים הללו גם טסנו לחו"ל ובעקבות הבטחת החברה שהטלפון יגיע לא רכשנו טלפון במחיר מוזל ב-DUTY FREE. כמו כן, בינתיים מחירו של הטלפון ירד בכ-20. להפתעתנו, קיבלנו בשבוע שעבר הודעה מהדואר כי הטלפון הגיע ועלינו לשלם מכס על מנת לשחררו. שאלתי היא מה הדין-האם מותר לי לשלם את עמלת המכס ולקחת את הטלפון מהדואר למרות שהכסף הושב לי ע"י PAYPAL (בניכוי עמלת המרת מטבע)?
תשובה: אם אתה לוקח את הטלפון, עליך לשלם. בד בבד אתה יכול לבקש הנחה או החזר מסויים בשל עוגמת הנפש שנגרמה, אבל אם אתה מחליט לקחת את הטלפון - הדבר מהווה אינדיקציה שאתה מסכים למקח ולכן עליך לשלם.
שאלה: סירוק בשבת: רציתי לדעת האם מותר להסתרק בשבת ועם לא מדוע?
תשובה: וברכת ד  אין להסתרק מחשש תלישת שער בשבת. בברכת התורה והארץ יהודה הלוי עמיחי מכון התורה והארץ
שאלה: שם השם: בס ד כתבתי בטעות את השם יקוק במקום המילה יהיה (ה- י יצאה לי ארוכה כמו ו אך זה בכתב רגיל לא בכתב כמו התורה, אני יכול לזרוק את הדף הזה או למחוק את השם או לא?
תשובה: וברכת ד  הרי זה כמקדיש מומים למזבח, ועל כן הלכתית אפשר לזרוק אבל בגלל הכבוד כדאי לגנוז. בברכת התורה והארץ יהודה הלוי עמיחי מכון התורה והארץ
שאלה: להתעורר אחרי ניתוח: הרב אני עומד לעבור ניתוח שיארוך מלפנוצ בוקר עד הצהריים, ואחר כך מתעוררים לאט, אמרו לי שלפעמים זה הרבה זמן. מה לעשות עם קריאת שמע ותפילין ותפילה?
תשובה: אם תוכל להניח תפילין ולקרוא שמע, ולהתפלל טרם הניתוח, מה טוב. אם הניתוח מתחיל מוקדם מדאי, תוכל להניח תפילין ולהתפלל בצהריים מנחה. קרא פרשה שלישית של שמע כדי לקיים עשה של זכרון יציאת מצרים, אפילו אם תתעורר בין שקיעה לצאה"כ. אך פרשה ראשונה ושניה אין טעם לקרוא לאחר זמן תפילת שחרית. תפילין אתה חייב אם אתה מסוגל. אך אם אינך יכול להתרכז, או יש בך לכלוך, אתה פטור. רפואה שלימה
שאלה: מסיק זיתים: רציתי לדעת כיצד ניתן לעשות השנה מסיק זיתים מכמה הבטים א- האם ניתן למסוק כמות גדולה של זיתים על מנת להפיק כמות שמן לתצרוכת שנתית? ב- דרך המסיק היא בהפלת הזיתים על גבי יריעה בדרך זו ישנם זיתים שהולכים לאיבוד אומנם מעט ובכל זאת. האם ניתן לעשות כן השנה או שיש צורך למסוק ידנית אחד אחד?
תשובה: א- ב. במשנה של מסכת שביעית פרק ו-ח כתוב: פרק ח הלכה ו משנה תאנים של שביעית אין קוצין אותן במוקצה אבל קוצה הוא בחרבה ואין דורכים ענבים בגת אבל דורך הוא בעריבה ואין עושין זיתים בבד ובקוטבי אבל כותש ומכניס לבודידא: ורבו הפירושים על המשנה ועל ההלכה למעשה וענין זה. הרמב"ם פוסק בהלכות שביעית פרק ד : הלכה כ  כב הפירות שיוציא האילן בשביעית לא יאסוף אותן כדרך שאוסף בכל שנה, שנאמר "את עינבי נזיריך לא תבצור" (ויקרא כה,ה)  ואם בצר לעבודת האילן, או שבצר כדרך הבוצרים לוקה. ד,כא כג וכיצד עושה: תאנים של שביעית אין קוצין אותן במוקצה, אבל מייבש אותן בחורבה  ולא ידרוך ענבים בגת, אבל דורך הוא בעריבה  ולא יעשה זיתים בתוך הבד, אבל כותש הוא ומכניס לבד קטן ביותר  וטוחן בבית הבד, ומכניס לבד קטנה. וכן בשאר הדברים כל שיכול לשנות, משנה. הכוונה של הרמב"ם היא שצריך לקצור וכו  בשינוי. אבל ראשונים אחרים רש"י, ר"ש ועוד לא סברו כרמב"ם אלא מפרשים שמה שכתוב במשנה חל רק על מי ששמר את פירותיו ולא הפקיר אותם. אבל במידה והוא הפקיר את פירותיו אזי מותר לא לבצור וכו  כדרכו כל השנים. ויש עוד פירושים. והלכה למעשה מותר לבצור ולעשות שמן כמו שעושים כל השנים. ומה שנופל עדיף לאסוף במידת האפשר.
שאלה: ריבית בקניה בתשלומים: לרב שליט"א קניתי מוצר בחנות KSP ביקשתי תשלומים המוכר השיב לי, המחירים שלנו הן בת אחד, יותר מת אחד בתוספת ריבית, באותו רגע לא עלה בדעתי האיסור ריבית. 1.כבר קניתי בתשלומים. 2. האם יש היתר לקנות בתשלומים כאשר החנות מוסיף כסף עבור התשלומים?
תשובה: לשואל התיאור שתיארת הוא אכן ריבית. כלומר אם המוכר אומר לך המחיר 1000, וכשאתה מבקש לדחות את הת הוא אומר לך שאז המחיר הוא 1200, זה אכן ריבית. (אם זה הפוך, שיש מחיר ב-3 תשלומים והנחה על מזומן, אז זה לא רבית.) אמנם אם התשלומים הם על ידי כרטיס אשראי בקרדיט, זה קצת שונה, כיון שלחברות האשראי יש "התר עיסקא". אפי קיציס
שאלה: התאמה: לפני חודש התחלתי לצאת עם בחור כיף לי איתו ואנחנו מדברים על חתונה הבעיה היא שהשמות שלנו לא מתאימים עפ"י הקבלה האם יש לזה חשיבות? ב מראש
תשובה: לשואלת כשאני יצאתי עם מי שנהייתה אח"כ אשתי, לא ביררתי בכלל אם שמותינו מתאימים. מה שלימדו אותי שהשאלה היא אם המידות (תכונות) מתאימות, אם האופי מתאים, אם החלומות והשאיפות מתאימים, וכן אם נוצר קשר נפשי. את כל השאר מתאימים באמצעות אהבה גדולה, עמל ותיקון המידות. אם בכל זאת ביררת וזה מטריד אותך, אני מציע לשאול רב גדול שמבין בקבלה. אפי קיציס
שאלה: מה ללמוד: לכבוד הרב אני כבר שנתיים שומר שבת ומצוות הולך כל יום לבית כנסת מניח תפילין. רציתי לשאול את הרב עם איזה נושא להתחיל ללמוד(משנה,גמרא,מסכות.)וכמה זמן ללמוד כל דבר מראש!
תשובה: הטוב ביותר הוא לקבוע חברותא בישיבה כמה שעות ביום. עליך להקיף את התנ"ך, ובמקביל ללמוד גמרא והלכה, ומוסר ואמונה. רוב הזמן תקדיש לגמ  עם חברותא, חלקו להלכה, ומיעוטו לשאר הדברים. בהצלחה
שאלה: דויד המלך חי וקיים? הרי הוא כבר מת?: כידוע לי דוד המלך נפטר ביום שבת ואז בנו שלמה לא רצה לבזות את גופתו ולכן ביקש מאחת העופות לעשות צל עם הכנפיים, כדי שלא יקרה ריקבון של גופה עד רגע הקבורה. אז אם כך למה שרים "דוד מלך ישראל חי וקיים" אם הוא כבר לא חי ולא קיים? מראש
תשובה: ענת! שאלה חשובה ומצוינת שאלת, בעזר ה  נבהיר את הדברים בצורה הטובה ביותר וה  יהיה בעזרנו. יש שתי משמעויות של חיים ומוות הראשונה היא שאדם פיזיולוגית נפטר, הוא לא חי, וחיים שהאדם נושם, מדבר, מגיב. יש מובן נוסף של חי ומת, יש חי שהוא מת, ומת שהוא חי, ואני אסביר: יש אדם חי שהוא חי פיזית, אבל אין בתוכו כלום, הוא ריק, אין לו ערכים אין לו תורה, אין לו מצוות, הוא חסר משמעות, אין לו מורשת, אין לו מה לבשר לעולם, הוא "מבלה" את חייו, הוא בעצם "מת". אבל יש אדם שגם אם הוא נפטר, הוא בעצם ממשיך לחיות כי כל ה"מהות" שלו היא חייה וקיימת, כל מה שהוא הוריש חי וקיים לדורות, וככל שממשיכים את דרכו ועוסקים יותר במורשתו ובתורתו, הוא ממשיך יותר ויותר להיקרא חי. וזה גם מה שכתוב יעקב אבינו לא מת, משה רבינו לא מת. גם כאן כוחו, מורשתו של דוד המלך עדיין חייה וקיימת, דרך מלכים שיצאו מדוד, ודרך רבי יהודה הנשיא ועד ראשי ישיבות של סורא ופומפדיתא שהיו מצאצאי דוד המלך, ולעתיד לבוא "מלך המשיח" שיצא מדוד המלך, תהלים שהוא בעיקר חיבר, כל אלה הם מכוחו וחיותו של דוד המלך שהולכת ונמשכת ותימשך עד לביאת המשיח. דוד המלך חי וקיים במהות שלו, שבעצם זה עיקר האדם, לא הגוף שלו, הגוף הוא זמני, אלא המהות שלו, הנשמה הנצחית שלו, ואת מה שהוא מעביר לדורות הבאים, את עצמו בעצם הוא מעביר. חן chencorcos gmail.com
שאלה: ברכת אשר יצר בבוקר על מה נתקנה?: כידוע לי, ברכת אשר יצר אומרים אחרי עשיית צרכים, אז אם כך למה אומרים ברכה זו אחרי "מודה אני", אם עדיין לא עשינו את הצרכים? מראש
תשובה: ענת! ברכת אשר יצר אכן נתקנה על עשיית צרכים, ולפי השולחן ערוך וכך גם פסקו גדולי הפוסקים ובניהם הרמב"ם, שמברכים "אשר יצר" אך ורק אם אדם עשה צרכיו, בדרך כלל אדם מתפנה בבוקר, לפני התפילה, ולכן הברכה נאמרה אחרי מודה אני, אך לא יאמר אותו אם לא הוא לא התפנה. יש פוסקים (הרשב"א, האבודרהם, הרמ"א)שאומרים להגיד אשר יצר ביחד עם "על נטילת ידיים" אפילו שלא עשה צרכיו וההסבר הוא שהאדם נעשה כל בוקר כברייה חדשה אז הוא מברך על יצירת גופו. (כל המקורות מהילקוט יוסף כרך א, מהדורת תשס"ד עמוד רצ"ה-רצ"ו, אפשר לעיין שם בהרחבה). אבל ההלכה הרווחת היא שקודם אדם יתפנה ואז יגיד אשר יצר. חן
שאלה: נקניק: ראיתי בסופר נקניק של הוד לבן עם הכשר של הרב רובין אך ללא רבנות, האם יש בזה בעיה?
תשובה: טרם התקבלה תשובה מהרה"ר בנידון. תתקשר למחלקת כשרות של הרב רובין ותשאל שם האם זה מוצר עם הכשר שלהם וגם האם חייב להיות הולוגרמה על האריזה. 089390816